**Մեթյու Լի Ջեյմս** (անգլ.՝ Matthew Lee James, ավելի հայտնի է որպես **Մեթի Ջեյմս** (անգլ.՝ Matty James), հուլիսի 22, 1991(1991-07-22), Bacup, Rossendale, Լանկաշիր, Հյուսիսարևելյան Անգլիա, Անգլիա, Միացյալ Թագավորություն), անգլիացի ֆուտբոլիստ, Պրեմիեր լիգայի «Լեսթեր Սիթի» ակումբի կիսապաշտպան, որը վարձավճարով հանդես է գալիս «Բարնսլիում»։ «Մանչեսթեր Յունայթեդի» ակադեմիայի սան է, նույնպես «Յունայթեդի» սան Ռիս Ջեյմսի եղբայրը։

Ակումբային կարիերա
------------------

Ջեյմսը «Մանչեսթեր Յունայթեդի» ակադեմիայում հանդես է եկել վաղ տարիքից, իսկ 2005 թվականի հոկտեմբերին նշել է նորամուտը «Յունայթեդի» մինչև 18 տարեկանների թիմում։ 2007 թվականի նոյեմբերին Մեթին առաջին անգամ խաղացել է «Մանչեսթեր Յունայթեդի» պահեստայինների թիմում։ 2009 թվականի մայիսին հրավիրվել էր հիմնական կազմ՝ ստանալով «47» համարի մարզաշապիկը։ 2009 թվականի մայիսի 24-ին հայտավորվել է «Հալ Սիթիի» դեմ Պրեմիեր լիգայի հանդիպմանը, սակայն ամբողջ հանդիպումն անցկացրել է պահեստայինների նստարանին։

2009 թվականի հուլիսին առաջին պրոֆեսիոնալ պայմանագիրն է կնքել «Մանչեսթեր Յունայթեդի» հետ։ Օգոստոսի 17-ին Լանկաշիրի մեծ գավաթի եզրափակչում խաղացել է «Բոլթոն Ուոնդերերսի» դեմ, որտեղ «Յունայթեդը» հաղթել է 1:0 հաշվով՝ Ֆեդերիկո Մակեդայի գոլի շնորհիվ։ 2009 թվականի հոկտեմբերի 27-ին հայտավորվել է առաջին թիմում՝ մասնակցելու «Բարնսլիի» դեմ Ֆուտբոլային լիգայի գավաթի խաղին, սակայն խաղադաշտ դուրս չի եկել։

2010 թվականի փետրվարին Ջեյմսը վարձավճարով տեղափոխվել է «Փրեսթոն Նորթ Էնդ» մինչև մրցաշրջանի ավարտը։ Փետրվարի 9-ին «Փրեսթոնի» կազմում նորամուտը նշել է «Շեֆիլդ Յունայթեդի» դեմ խաղում, և արդեն հանդիպման 10-րդ րոպեին գոլ է խփել, իսկ «Փրեսթոնն» արդյունքում հաղթել է 2:1 հաշվով։ 2009/10 մրցաշրջանի ավարտից հետո Ջեյմսը վերադարձել է «Մանչեսթեր Յունայթեդ», սակայն 2010 թվականի հուլիսի 2-ին կրկին վարձավճարով տեղափոխվել է «Փրեսթոն»։

2010 թվականի դեկտեմբերի 30-ին սըր Ալեքս Ֆերգյուսոնը «Փրեսթոնի» գլխավոր մարզչի պաշտոնից իր որդու՝ Դարրեն Ֆերգյուսոնի հեռացվելուց հետո հետ է կանչել Ռիչի դե Լատին, Ջոշուա Քինգին և Մեթի Ջեյմսին։

2012 թվականի մայիսի 15-ին Մեթի Ջեյմսը և նրա թիմակից Ռիչի դե Լատը տեղափոխվել են «Լեսթեր Սիթի», տրանսֆերի գումարը չի հրապարակվել։ Երկու ֆուտբոլիստներն էլ երեք տարվա պայմանագիր են կնքել «աղվեսների» հետ։ Ջեյմսը Դե Լատի և Ջեյմի Վարդիի հետ նոր ակումբում նորամուտը նշել է 2012 թվականի օգոստոսի 14-ին «Տորկի Յունայթեդի» դեմ Ֆուտբոլային լիգայի գավաթի խաղում։ «Աղվեսների» կազմում անցկացրած իր նորամուտային խաղում Ջեյմսը գոլ է խփել հանդիպման 50-րդ րոպեին։

2013/14 մրցաշրջանում Ջեյմսը 35 հանդիպում է անցկացրել Չեմպիոնշիպում և օգնել է իր թիմին դուրս գալ Պրեմիեր լիգա։

2014 թվականի սեպտեմբերի 21-ին Մեթին իր առաջին խաղն է անցկացրել Պրեմիեր լիգայում՝ փոխարինման դուրս գալով իր նախկին «Մանչեսթեր Յունայթեդ» ակումբի դեմ խաղում, որտեղ «աղվեսները» հաղթել են 5:3 հաշվով։

2017 թվականին վարձավճարով տեղափոխվել է «Բարնսլի»։

Հավաքականի կազմում
------------------

Ջեյմսը հանդես է եկել Անգլիայի Մ-16, Մ-17, Մ-19 և Մ-20 հավաքականներում։ Մասնակցել է 2009 թվականի Եվրոպայի պատանեկան առաջնությանը։

Ձեռքբերումներ
-------------

### Թիմային ձեռքբերումներ

* Անգլիա **Լեսթեր Սիթի**
* Չեմպիոնշիպի հաղթող – 2013\14

### Անձնական ձեռքբերումներ

* Մրցաշրջանի երիտասարդ ֆուտբոլիստ «Լեսթեր Սիթիում»։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  Hughes, Ian (2009 թ․ մայիսի 24). «Hull 0–1 Man Utd» (անգլերեն). BBC Sport.
4. ↑  Coppack, Nick (2009 թ․ հուլիսի 2). «Teen trio turn pro» (անգլերեն). ManUtd.com.
5. ↑  Bartram, Steve (2009 թ․ օգոստոսի 17). «Reserves: Bolton 0 Utd 1» (անգլերեն). ManUtd.com. Արխիվացված է օրիգինալից 2015 թ․ սեպտեմբերի 25-ին. Վերցված է 2015 թ․ սեպտեմբերի 22-ին.
6. ↑  Stevenson, Jonathan (2009 թ․ հոկտեմբերի 27). «Barnsley 0–2 Man Utd» (անգլերեն). BBC Sport.
7. ↑  «Preston North End set to sign Man Utd's Matthew James» (անգլերեն). BBC Sport. 2010 թ․ փետրվարի 8.
8. ↑  «Preston 2–1 Sheff Utd» (անգլերեն). BBC Sport. 2010 թ․ փետրվարի 9.
9. ↑  «Manchester United's Matthew James rejoins Preston» (անգլերեն). BBC Sport. 2010 թ․ հուլիսի 2.
10. ↑  «Fergie recalls Preston loans after son is sacked» (անգլերեն). The Mirror. 2010 թ․ դեկտեմբերի 30.
11. ↑  «Leicester buy Man Utd's Ritchie De Laet & Matthew James» (անգլերեն). BBC Sport. 2012 թ․ մայիսի 16.
12. ↑  «Torquay 0-4 Leicester» (անգլերեն). BBC Sport. 2012 թ․ օգոստոսի 14.
13. ↑  «Leicester City 5-3 Manchester United» (անգլերեն). BBC Sport. 2014 թ․ սեպտեմբերի 21.

Արտաքին հղումներ
----------------

* Ֆուտբոլիստի էջը «Լեսթեր Սիթիի» պաշտոնական կայքում (անգլ.)
* Ֆուտբոլիստի էջը Պրեմիեր լիգայի պաշտոնական կայքում (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեթի Ջեյմս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFutbol · FootballDatabase.eu · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) |

 |